laion/Wikipedia-Exotic huggingface dataset:
Külmkett

Külmaahel, külm tarneahel, külmkett (ingl.k. cold chain) on termokontrollitav tarneahel, mida kasutatakse kergriknevate toidukaupade säilitusaja pikendamiseks või hoidmiseks tavapäraste säilitusaegade piires. Külma ahelat kasutatakse tüüpiliselt puu- ja köögiviljade, eeltöödeldud liha- ja kalatoodete, ravimite jms transportimisel ja ladustamisel. Külmaahel on jahutatud temperatuuriga reguleeritud tarneahel. Seda kasutatakse kõige sagedamini farmaatsiatoodete või toiduainete jaoks, kus temperatuuri langetamine aitab kaasa toodete säilivusperioodi pikendamisele. Katkematu seeria jahutatud tootmise, ladustamise ja jaotuskeskuste vahel, kus hoitakse ettenähtud temperatuurivahemikku, on tuntud kui katkematu külmkett. Säilitab toodete kvaliteeti: Temperatuuri reguleerimine aeglustab toiduainete riknemist ja pikendab säilivusaega. Säilitab toodete ohutust: Külmkett aitab vältida mikroobide ja bakterite kasvu, mis võivad põhjustada toidumürgitust. Vähendab toidujäätmeid: Külmketi abil saab pikendada toodete säilivusaega ja vähendada riknemise tõttu tekkivaid toidujäätmeid. Tagab tarbijate rahulolu: Kvaliteetsete ja ohutute toodete pakkumine tagab tarbijate rahulolu ja lojaalsuse. Temperatuuri reguleeritud transport: Külmtranspordid, külmikud ja külmkonteinerid tagavad toodete õige temperatuuri säilimise transportimise ajal. Ladustamine: Külmhooned ja külmlad pakuvad toodete hoiustamiseks temperatuuri reguleeritavat keskkonda. Jälgimine: Temperatuuri jälgimisseadmed ja andurid tagavad temperatuuri režiimi pideva jälgimise ja registreerimise tarneahelas. Pakend: Soojusisolatsiooniga pakendid aitavad säilitada toodete temperatuuri transportimise ja ladustamise ajal. Energiakulu: Külmketi toimimine nõuab märkimisväärset energiakulu, mis tekitab keskkonnamõju ja finantskulusid. Temperatuuri kõikumine: Temperatuuri kõikumine tarneahelas võib toodete kvaliteeti negatiivselt mõjutada. Infrastruktuuri puudumine: Mõnes piirkonnas puudub külmketi jaoks vajalik infrastruktuur, mis takistab temperatuuri tundlike toodete tarnimist. Jätkusuutlikud lahendused: Uute tehnoloogiate ja energiatõhusate lahenduste abil saab vähendada külmketi keskkonnamõju. Täiustatud jälgimine: Täiustatud jälgimissüsteemid pakuvad reaalajas teavet temperatuuri ja toodete asukoha kohta. Tarkvara lahendused: Tarkvara lahendused aitavad optimeerida tarneahelat ja parandada külmketi toimimist. Külmkett on oluline osa toiduainetööstusest, mis tagab toodete kvaliteedi, ohutuse ja tarbijate rahulolu. Jätkusuutlike lahenduste ja tehnoloogia arendamine aitab vähendada külmketi keskkonnamõju ja parandada selle toimimist. Terviseameti külmlao skandaal Logistikasõnastik. Seilecs. 2021. ISBN 9789916960066. [1] DSV Logistika terminoloogia juhend
Juta Helilaid

Juta Helilaid (sündinud 22. novembril 1948) on eesti muusikapedagoog (viiuliõpetaja) ja ansamblijuht. 1973. aastast töötas Kose Keskkooli muusikaõpetajana. 1978. aastast asus tööle Kose muusikakooli õpetajana. 1980. aastal lõpetas ta Tallinna Pedagoogilise Instituudi koorijuhtimise eriala. 1981. aastal asutas ta Kose naiskoori Krõõt. 1987. aastal asutas ta ansambli Pillipiigad ja on olnud selle kunstiline juht. Ta on olnud Harjumaa laulupidudel rahvamuusikaorkestrite üldjuht ja üldlaulupidude raames toimuva pillipeo viiulikooride liigijuht. 2019 Eesti Sümfooniaorkestrite Liidu aastapreemia 2020 Eesti Kultuurkapitali Harjumaa ekspertgrupi elutööpreemia 2024 Valgetähe V klassi teenetemärk Andres Tohver. Teenekal rahvamuusikul Juta Helilaiul täitub 70 aastat. Harju Elu, 2.11.2018
Jaanus Murakas

Jaanus Murakas (sündinud 25. veebruaril 1968 Koerus) on eesti ettevõtja. 1986. aastal lõpetas ta Koeru Keskkooli. Hiljem lõpetas kaugõppes Õisu Piimandustehnikumi insener-tehnoloogi eriala. Ta on AS-i E-Piim Tootmine juhatuse esimees. 2001 Järvamaa teenetemärk 2016 Jõgevamaa Kuldrist 2018 Regionaalarengu auhind 2024 Valgetähe III klassi teenetemärk Tema vend on rallisõitja Margus Murakas. Koeru Keskkooli vilistlased Toomas Reinpõld. Lootusetust seisust välja veetud ettevõtte täielikult pühendunud juht. Vooremaa, 18.09.2010 E-Piim juhatuse liikmed
Järvetõlvik

Järvetõlvik (Cordylophora caspia), ka kaspia järvetõlvik on riimveeline koloniaalne mitmeaastane hüdrapolüüp, Eesti vetes võõrliik, kes ilmus siia 19. sajandi algul. Järvetõlviku keha on murujas, puukujuline ja kuni 5 cm pikkune, täiskasvanud koloonia kõrgus võib küündida 10 sentimeetrini. Loom on kinnitunud substraadile ja võib moodustada hästi märgatavaid põhjakooslusi. Loom hargneb külgedelt vahelduva paigutusega ja on beeži kuni helepruuni värvi. Iga haru alusel on rõngas ja sellelt kõrgub terminaalne polüüp. Polüübid on valget kuni kahvaturoosat värvi ja neil on 12–16 pikka, värvitut, pikenevat kombitsat, mis paiknevad polüübi pinnal ebakorrapäraselt. Suu paikneb tüvikoonilise pikendi otsas. Igal oksal on lühikestel vartel üks kuni kolm pirnikujulist reproduktiivorganit (gonopoori), millest väljuvad pelaagilised plaanula-vastsed. Loom kinnitub kividele, makrofüütidele või limuste ja tõruvähkide kodadele, eelistades lainetuse eest varjatud kohti, kuid teda võib leiduda ka mõõdukalt avatud merepiirkondades. Järvetõlvik elab kuni 20 m sügavuses vees, eelistatult mesotroofses nõrgalt soolases veekeskkonnas, sageli rannalähedastes vetes ja jõesuudmetes, magevees ta kasv pigem ei edene. Talub ka eutroofset veekeskkonda. On keskmise reostustundlikkusega. Järvetõlvik on röövloom ja toitub hõljumist, haarates kombitsatega ja halvates kõrverakkudega lähedusse sattuvaid väikesi veeloomi (vähikesi, rõngusse, limuseid, kalamaime) ja süües need tervelt ära. Looma päritolupiirkond on Musta ja Kaspia mere regioon. Tõenäoliselt on liik levinud kinnitununa laevakeredele ja triivivale taim- või tehislikule materjalile, ja jõudnud Euroopasse jõgede ja kanalite kaudu. Liigi esmaleid Euroopas oli 1814. aastal Rootsi rannikul. Elbe jões avastati järvetõlvik 1858. aastal, Hollandis Amsterdamis 1874. aastal, Prantsusmaal pärast 1901. aastat, Belgias avastati loom 1905. aastal Nieuwpoortis. 1946. aastaks oli see levinud juba ülemaailmselt, leide oli Ühendkuningriigis, Egiptuses, Ameerika Ühendriikides, Brasiilias, Uus-Meremaal ja Hiinas. Tartu Ülikooli Eesti Mereinstituut. Merepõhja elupaikade definitsioonide tõlgendamise juhend. Tallinn, 2014 Ojaveer, L. Eek, J. Kotta. Vee võõrliikide käsiraamat. Tallinn, 2011 Ponto-Caspian freshwater hydroid (Cordylophora caspia). - The Marine Life Information Network Cordylophora caspia - Ponto-Caspian freshwater hydroid. - Non-indigenous species in the Belgian part of the North Sea and the Scheldt estuary. - Vlaams Instituut voor de Zee Ponto-Caspian freshwater hydroid (Cordylophora caspia). - The Marine Life Information Network Cordylophora caspia - Ponto-Caspian freshwater hydroid. - Non-indigenous species in the Belgian part of the North Sea and the Scheldt estuary. - Vlaams Instituut voor de Zee
Tartu Ülikooli sotsiaalteaduste valdkond

Tartu Ülikooli sotsiaalteaduste valdkond on üks neljast Tartu Ülikooli akadeemilisi struktuuriüksusi koondavast valdkonnast. Valdkond loodi 1. jaanuaril 2016 Tartu Ülikooli struktuurireformi käigus, kui valdkonna alla koondati sotsiaal- ja haridusteaduskond, õigusteaduskond, majandusteaduskond, ühiskonnateaduste instituut, haridusteaduste instituut, psühholoogia instituut, Johan Skytte poliitikauuringute instituut, Narva kolledž ja Pärnu kolledž. Sotsiaalteaduste valdkonna dekaan on 2024. aasta algusest Margit Keller. Sotsiaalteaduste valdkonda kuulub neli instituuti, kaks teaduskonda ja kaks kolledžit: Haridusteaduste instituut Johan Skytte poliitikauuringute instituut Majandusteaduskond Psühholoogia instituut Õigusteaduskond Ühiskonnateaduste instituut Narva kolledž Pärnu kolledž "Valdkonna juhtimine". Sotsiaalteaduste valdkond. 11. september 2021. Vaadatud 24. veebruaril 2024. Koduleht
St. Johni ülikool

St. Johni ülikool (St. John's University) on eraõiguslik katoliiklik ülikool USA-s New Yorgis. Ülikooli deviis on Educatio Christiana Animae Perfectio ('Kristlik haridus täiustab hinge'). Ülikoolis õppis 2020. aasta seisuga üle 20 100 üliõpilase. Ülikooli asutas 1870. aastal Misjonikogudus (C.M.) eesmärgiga pakkuda kasvavale sisserändajatest elanikkonnale paremat kõrgharidust. Algselt paiknes ülikool Brooklyni linnaosas, 1950. aastatel kolis ülikooli linnak oma praegusesse asukohta Queensi linnaosas Jamaica paikkonnas. Lisaks asuvad ülikooli linnakud New Yorgis Staten Islandil ja Manhattanil ning välismaal Pariisis Prantsusmaal, Roomas Itaalias ja Limerickis Iirimaal. St. Johni ülikoolil on kokku kuus kolledžit: vabade kunstide ja teaduste kolledž, School of Education, õigusteaduste kool, ärikolledž (The Peter J. Tobin College of Business), farmaatsia ja tervishoiuteaduste kolledž ning College of Professional Studies. Ülikool pakub üle saja bakalaureuse-, magistri- ja doktoriõppe programmi. Ülikooli spordivõistkonnad kannavad nimetust St. John's Red Storm. Ülikool on alates 2013. aastast olnud USA üliõpilasspordi organisatsiooni NCAA konverentsi Big East Conference'i liige. 1996. aastal tuli ülikooli jalgpallimeeskond USA ülikoolide meistriks, 2001. aastal võideti ülikoolide meistritiitel vehklemises. Ülikooli vilistlaste hulka kuuluvad teiste seas New Yorgi osariigi 51. kuberner Hugh Carey ja 52. kuberner Mario Cuomo, California osariigi 35. kuberner George Deukmejian, Keskluure peadirektor William J. Casey, poliitik Ron Brown, korvpallur Chris Mullin ning räppar J. Cole. https://www.stjohns.edu/academics/global-programs (vaadatud 4.7.2021) https://www.stjohns.edu/academics/schools (vaadatud 4.7.2021) https://www.stjohns.edu/
Jean-Guy Talbot

Jean-Guy Talbot (11. juuli 1932 Cap-de-la-Madeleine, Québec – 22. veebruar 2024 Trois-Rivières, Québec) oli Kanada jäähokimängija (kaitsja) ja jäähokitreener. Talbot oli üks kaheteistkümnest Montreal Canadiensi mängijast, kes võitis Canadiensi meeskonna koosseisus aastatel 1956–1960 Stanley karika viis korda järjest. Canadiensiga võitis ta Stanley karika veel ka aastatel 1965 ja 1966. Hooajal 1961/62 valiti ta NHL-i esimesesse sümboolsesse koosseisu. Canadiensi meeskonnas debüteeris Talbot hooajal 1954/55, kuid Canadiensi põhikoosseisu kuulus ta alates järgmisest hooajast kuni hooaja 1966/67 lõpuni, kokku kaksteist hooaega. NHL-is mängis ta hiljem veel Minnesota North Starsis (hooajal 1967/68), Detroit Red Wingsis (hooajal 1967/68), St. Louis Bluesis (1968–1970) ja Buffalo Sabresis selle NHL-i debüüthooajal 1970/71. NHL-is mängis Talbot kokku 1066 põhihooaja mängus, mille jooksul lõi ta 43 värvat, andis 242 väravasöötu ning teenis 1014 karistusminutit. Pärast mängijakarjääri lõppu töötas Talbot treenerina. Aastatel 1972–1974 oli ta St. Louis Bluesi ja hooajal 1977/78 New York Rangersi peatreener. Lisaks töötas ta treenerina veel mitmes teises Põhja-Ameerika jäähokiliigas. "Former Canadiens defenseman Jean-Guy Talbot dies at 91". espn.com. 23.02.2024. Vaadatud 25.02.2024 Jean-Guy Talbot. hockey-reference.com. Vaadatud 25.02.2024 Jean-Guy Talbot NHL.com lehel Jean-Guy Talbot hockeydb.com lehel
Kuveidi relvajõud

Kuveidi relvajõud (araabia keeles القوات المسلحة الكويتية, Al-Quwwat Al-Musallahah Al-Kuwaitiyah) on Kuveidi Riigi sõjavägi. Relvajõud koosnevad õhuväest, armeest, mereväest ja rahvuskaardist. Kuveidi sõjavägi kuulub kaitseministeeriumi, siseministeeriumi ja tuletõrjedirektoraadi haldusalasse. Ülemjuhataja on Kuveidi emiir ning aseülemjuhataja kroonprints. Kuveidi organiseeritud sõjalväe esimeseks ülesandeks oli jala- ja ratsaväega kaitsta kolme kaitsemüüri enne esimest maailmasõda ja selle ajal. Sõdadevahelisel perioodil moodustati praeguse siseministeeriumi eelkäija Avaliku Julgeoleku Jõudude Direktoriaat, mille ülesanded laienesid pärast teist maailmasõda. Kui Kuveit 17. juunil 1962 iseseisvus, olid olemas juba eraldiseisvad armee ja politsei. Aastal 1953 väljus Kuveidi armee Direktoriaadi haldusalast ning aastal 1959 moodustati Avaliku Julgeoleku Jõudude Direktoriaadi ja Politseidirektoriaadi liitmisel Kuveidi Siseministeerium. Siseministeeriumi alla kuulub ka Kuveidi rannavalve, mille juhtkonda kuulub ka sõjaväelasi. Pärast Direktoriaadi haldusalast väljumist sai Kuveidi armee juhtkonnast de facto kõikide Kuveidi kaitsejõudude juhtkond. Kuveidi armee oli loodud aastal 1949, 13 aastat enne kaitseministeeriumit, ning koosnes alguses ainult jalaväest, kuna õhuvägi loodi aastal 1953. Aastal 1963 moodustati Kuveidi relvajõud, mis kuuluvad kaitseministeeriumi haldusalasse ning koosnevad kõikidest sõjaväeüksustest. Üksuste ülemad alluvad kindralstaabi ülemale, kes annab aru kaitseministrile, kelle nimetab ametisse asepeaminister. Kuveidi rahvuskaart on eraldiseisev üksus, mis ei kuulu kaitse- ega siseministeeriumi alla ning aitab Kuveidi sõjaväge vastavalt vajadusele. Ka Kuveidi tuletõrje on eraldiseisev üksus, kuid kasutab sõjaväelisi auastmeid ja paguneid. Sabahi dünastia Rahvusassamblee (Kuveit) Kuveidi poliitika Saudi Araabia-juhitud sekkumine Jeemeni kodusõtta Saudi Araabia-juhitud sekkumine Bahreinis www.mod.gov.kw (Official Website). "Ministry of Interior – Kuwait::Home". Vaadatud 23. detsembril 2014. "الإدارة العامة للإطفاء". kwtfire.gov.kw. Originaali arhiivikoopia seisuga 6. oktoober 2014. "Nine ministers headed Interior Ministry since Kuwait's independence". KUNA. 7. veebruar 2011. Vaadatud 15. septembril 2013. "History". Kuwait Airport. Originaali arhiivikoopia seisuga 29. oktoober 2013. Vaadatud 15. septembril 2013. "- KUWAIT NATIONAL GUARD - الحرس الوطني الكويتي -". Originaali arhiivikoopia seisuga 16. juuli 2006. Vaadatud 23. detsembril 2014. Kuwait National Guard Mission Statement and History (Arabic Read). Retrieved March 3, 2015. CIA World Factbook Summary of Kuwait military power Summary of Kuwaiti military Kuwaiti Military at Global security Anscombe, Frederick F. (1997). The Ottoman Gulf: The Creation of Kuwait, Saudi Arabia, and Qatar. New York City: Columbia University Press. ISBN 978-0-231-10839-3. Retrieved 23 September 2010. Slot, B. J. (2005). Mubarak Al-Sabah : Founder of Modern Kuwait 1896–1915. London: Arabian Publishing Ltd. ISBN 978-0-9544792-4-4. Retrieved 23 September 2010.
Marriott Hotels & Resorts

Marriott Hotels & Resorts on Ameerika Ühendriikide ettevõttele Marriott International kuuluv hotellikett, mis on registreeritud Bethesdas Marylandi osariigis. Seisuga juuni 2020 oli Marriott Hotels & Resortsi 582 hotellis 205 053 tuba ning plaanis rajada veel 160 hotelli 47 765 toaga. Marriott World Trade Center "Marriott Hotels". Marriott Hotels Development. Vaadatud 19. augustil 2020. "Find Marriott Hotels & Resorts Worldwide". Marriott Hotels & Resorts. Vaadatud 10. jaanuaril 2017. Marriott Hotels and Resorts
Kukunor

Kukunor (tiibeti Co Ngoinbo või Mtsho-sngon-po, hiina 青海湖 Qinghai Hu 'sinine järv') on järv Hiinas (Tiibetis) Qinghai provintsis. Asub Tiibeti kiltmaa idaservas 3205 m kõrgusel merepinnast. Järve pindala on 5694 km². 1960. aastatel suubus järve 108 jõge. 2004. aastal oli 85% nende jõgede suuetest kuivanud, sealhulgas ka suurima lisajõe Buhi suue. Alates 1959. aastast on järve veetase alanenud. Järve nimi tuleb mongoli keelest ja tähendab sinist järve.
Tarmo Noormaa

Tarmo Noormaa (sündinud 14. oktoobril 1980) on eesti lõõtspillimängija ja kultuurikorraldaja. Ta on lõpetanud Võru Kreutzwaldi Gümnaasiumi. 2005. aastal lõpetas ta Viljandi Kultuuriakadeemia rahvamuusika eriala, kirjutades diplomitöö "August Teppo ja tema lõõtspill". 2006. aastast on ta olnud Viljandi folgi programmijuht. 2013. aastast on ta Eesti Pärimusmuusika Keskuse juhataja. Rahvamuusikuna on ta tutvustanud ja populariseerinud Teppo tüüpi lõõtspilli. Ta esineb folkansamblis Ülemakstud Rentslihärrad koos Lauri Õunapuuga. Ta on kuulunud Eesti Pärimusmuusika Keskuse muusikaauhinna Etnokulp žüriisse. 2021 Eesti Folkloorinõukogu auhind Teotugi Viljandi Kultuuriakadeemia muusika õppekava vilistlased Tarmo Noormaa. August Teppo ja tema lõõtspill. Viljandi, 2005 Eesti pärimusmuusika. Lõõtspill "Eesti Pärimusmuusika Keskuse töötajad". Vaadatud 10. mail 2024.
Laivi Laidroo

Laivi Laidroo (sündinud 5. mail 1978) on eesti majandusteadlane, Tallinna Tehnikaülikooli majandusanalüüsi ja rahanduse instituudi kaasprofessor. Lisaks ülikoolitööle on ta tegev muu hulgas Eesti Hariduse Kvaliteediagentuuris, FinanceEstonia, European Finance Association, seltsis The Society for the Study of Emerging Markets ja Eesti Majandusteaduse Seltsis. Kaitses 2008 doktoritöö "Public Announcements' Relevance, Quality and Determinants on Tallinn, Riga and Vilnius Stock Exchanges" (teemal "Börsiteadete olulisus, kvaliteet ja mõjutegurid Tallinna, Riia ning Vilniuse Börsil)". 2000 Tallinna Tehnikaülikool, Majandusteaduskond, sotsiaalteaduste bakalaureus 2002 Tallinna Tehnikaülikool, Majandusteaduskond, Majandusteaduste magister 2008 Tallinna Tehnikaülikool, Majandusteaduskond, Filosoofiadoktor 2022– Tallinna Tehnikaülikool, Majandusanalüüsi ja rahanduse instituut. Kaasprofessor 2017–2023 Tallinna Tehnikaülikool, Õppeprodekaan 2017–2022 Tallinna Tehnikaülikool, Dotsent 2016–2016 Tallinna Tehnikaülikool, Õppetooli hoidja 2015–2016 Tallinna Tehnikaülikool, Dotsent 2010–2015 Tallinna Tehnikaülikool, Vanemteadur 2005–2010 Tallinna Tehnikaülikool, Tunnitasuline õppejõud 2007–2008 Tallinna Tehnikaülikool, Erakorraline teadur 2018 Tallinn Tehnikaülikooli 100. juubeli medal „Tallinna Tehnikaülikool tunnustab“.
Oranjemund

Oranjemund on linn Namiibias Karasi ringkonnas. Oranjemund asub Lõuna-Aafrika Vabariigi piiri lähistel, Oranje jõe suudmest põhja pool, Atlandi ookeanist ligikaudu viie kilomeetri kaugusel. Teisel pool Oranje jõge asub Lõuna-Aafrika Vabariigi linn Alexander Bay. Oranjemund on asutatud 1936. aastal. Linnas tegeldakse teemantide kaevandamisega. Rahvaloendus Oranjemund Kruger-2-Kalahari. Vaadatud 25. veebruaril 2024
Karasburg

Karasburg (nama keeles ǀNomsoros) on linn Namiibias Karasi ringkonnas. Asula varasem nimi oli kuni 1939. aastani Kalkfontein. Linnaõigused sai Karasburg 1938. aastal. Karasburg on Namiibia üks olulisemaid lambakasvatuspiirkondi. Karasburg on tuntud äärmuslike ilmastikuolude poolest, õhutemperatuur võib seal tõusta üle 40 kraadi. Karasburg Namibia Info. Vaadatud 25. veebruaril 2024
Otjiwarongo

Otjiwarongo on linn Namiibias, Otjozondjupa ringkonna halduskeskus. Linna läbib Walvis Bay–Oshikango raudteeliin. Otjiwarongo on asutatud 1892. aastal. Esimesed saksa asukad saabusid Otjiwarongosse 1904. aastal. https://nsa.org.na/microdata1/index.php/catalog Otjiwarongo Info Namibia. Vaadatud 25. veebruaril 2024
Grootfontein

Grootfontein (herero keeles Otjivanda) on linn Namiibias Otjozondjupa ringkonnas. Grootfontein asutati 1885. aastal, kui sinna saabus 40 buuri ümberasujate perekonda. Grootfonteinis on sündinud poliitik Hage Geingob (1941–2024), kes oli Namiibia peaminister aastatel 1990–2002 ja 2012–2015 ning Namiibia president aastatel 2015–2024. Grootfontein Info Namibia. Vaadatud 25. veebruaril 2024 An abridged biography of president Hage Geingob The Namibian, 23. veebruar 2024. Vaadatud 25. veebruaril 2024
Mecano

Mecano oli Hispaania popansambel, mis tegutses aastatel 1981–1992 ja tuli lühikeseks ajaks uuesti kokku 1998. aastal. Mecano oli oma hiilgeajal üks edukamaid Hispaania popansambleid. Ansambli koosseisu kuulusid laulja Ana Torroja ning vennad Nacho ja José María Cano. Trio kaasas ka teisi muusikuid nagu Arturo Terriza, Manolo Aguilar, Nacho Mañó, Javier Quílez, Ángel Celada ja Óscar Astruga. Kuni 1985. aastani viljeles ansambel põhiliselt süntpoppi. Hiljem liikus Mecano akustilise pop-roki suunda ning tegi muusikat, milles oli ballaadilikke ning flamenko, bossanoova, tango, salsa, rumba flamenca, boolero, pasodoobeli ja isegi reggae elemente. "Mecano" (1982) "¿Dónde Está El País De Las Hadas?" (1983) "Ya Viene el Sol" (1984) "Entre el cielo y el suelo" (1986) "Descanso Dominical" (1988) "Aidalai" (1991)
Wiener Neudorf

Wiener Neudorf on vald (Marktgemeinde) Austrias Alam-Austria liidumaal Mödlingi ringkonnas. 4000. aasta paiku eKr asustatuna on Wiener Neudorfi esmamainitud kui Nowendorf 12. sajandi keskpaigas. 1270. aastal mainiti ühes ürikus Sollenaust ja Neudorfist reisimise tasusid. 1500. aasta paiku hävitati 'Feste Neudorfi' kindlustused kaks korda sissetunginud türklaste poolt. 1854. aastal sai ametlikuks nimeks Wiener Neudorf, mis tulenes postisüsteemi arengust 19. sajandi alguses (Wiener Neudorf sai tähe 'W' nime eristamiseks). Wiener Neudorfi industrialiseerimine algas 19. sajandi keskpaigas, eelkõige tänu saadaolevale savile, mida kasutas Wienerbergeri Neudorfer Ziegelwerke. Austria Brauerei suur õlletehas asus samuti Wiener Neudorfis. 1900. aastaks ühendati telefonivõrk naaberomavalitsustega ja laiendati kanalisatsiooni. Natsi-Saksamaa Pärast 1938. aasta anšlussi sai Wiener Neudorf Viini 24. ringkonna osaks. 1940. aasta paiku alustati Wiener Neudorfis Flugmotorenwerke Ostmarki lennukimootoritehas ehitamist ja sunnitöölisi pakkus Mauthauseni koonduslaagri all-laager. Liitlaste rünnakud hõlmasid 23. augustil 1944 toimunud reidi, mille käigus pommitati Viini lõunapoolset tööstuspiirkonda, sealhulgas Wiener Neudorfi lennukimootoritehast, Vösendorfi naftatöötlemistehast ja Markersdorfi lennuvälja. Varasem pommitamine toimus 26. juulil 1944. 6. aprillil 1945 langes linn venelaste kätte. Mödling läks Alam-Austria koosseisu tagasi 1954. aastal. Wiener Neudorf asub otse B-17 'Wiener Neudstädter Strassel', mis on suur liiklustee. Shopping City Südi läheduse tõttu on teel sagedased ummikud. Linna lähedal asub ka A2 'Südautobahn'. Wiener Neudorfis asub 'Industriezentrum NÖ Süd', mis on erinevate tööstusharude konglomeraat ja suur majandustegur Viini lõunaosas. Altes Rathaus (vana raekoda) – nüüd Wiener Neudorfi kultuurikeskus Maria Schnee kirik Christoph Migazzi maja – teine kultuurikeskus
Hijo de la Luna

"Hijo de la Luna" ('Kuu poeg') on hispaania ansambli Mecano laul, mis sisaldub nende 1986. aasta albumil "Entre el cielo y el suelo". Laulu kirjutas ansambli liige José María Cano ja seda esitab nende solist Ana Torroja. "Hijo de la Luna" oli väga edukas hispaaniakeelsetes maades, kus see jõudis paljude riikide singlite edetabelis esikohale. Hollandi singlite edetabelis (Nederlandse Top 40) jõudis see kolmandale kohale ja Prantsusmaal kuuendale kohale. 1998. aastal avaldas laulust kaveri Hollandi laulja Loona. Tema esituses jõudis see Saksamaa singlite edetabelis esikohale. Laul räägib loo mustlasneiust, kes palub Kuud, et see annaks talle mehe, keda neiu ihaldab. Kuu nõustub, aga seda tingimusel, et saab endale esimese lapse, kes paaril sünnib. Sündiv laps on albiino, üldse mitte mustlase moodi. Mees arvab, et naine on teda petnud, tapab naise ja viib lapse mägedesse. Kui nüüd laps mägedes nutab, lohutab teda Kuu. Laulu refrään kõlab: Luna quieres ser madre Y no encuentras querer que te hagan mujer Dime luna de plata ¿Qué pretendes hacer con un niño de piel? Hijo de la luna ehk Kuu tahaks olla ema Aga pole kedagi, kes teeks temast naise Ütle mulle, kuu hõbedane, milleks on sulle vaja ihu sees last? Kuu poeg "Haggard - Hijo De La Luna Lyrics | AZLyrics.com". www.azlyrics.com (inglise). Vaadatud 25. veebruaril 2024. Mecano - "Hijo de la Luna" ametlik muusikavideo Youtube'is "Hijo de la Luna" mitteametlik instrumentaalversioon Laulusõnad lehel azlyrics.com
Limpopo

Limpopo on jõgi Aafrikas. Pikkus umbes 1600 km, valgala 413 000 km², vooluhulk suudmes 170 m³/s. Suubub Mosambiigis India ookeani. Jõgi on 640 km ulatuses Lõuna-Aafrika Vabariigi põhjapiiriks Botswana ja Zimbabwega.